

**S**&**D**

**ΚΟΙΝΟΒΟΥΛΕΥΤΙΚΗ ΟΜΑΔΑ ΠΑΣΟΚ ΣΤΟ ΕΥΡΩΠΑΙΚΟ ΚΟΙΝΟΒΟΥΛΙΟ**

**Γραφείο ευρωβουλευτή Νίκου Παπανδρέου**

**ΤΟΜΕΑΣ ΕΠΙΚΟΙΝΩΝΙΑΣ**

**ΔΕΛΤΙΟ ΤΥΠΟΥ**

Βρυξέλλες, Παρασκευή 1 Σεπτεμβρίου 2023

**Δήλωση του Ευρωβουλευτή του ΠΑΣΟΚ Νίκου Παπανδρέου για την καταστροφική πυρκαγιά στον Έβρο.**

**Ο νέος Πατριωτισμός είναι ο Πατριωτισμός υπέρ του Περιβάλλοντος.**

Για 14η ημέρα η πυρκαγιά στον Έβρο εξακολουθεί να προκαλεί ανυπολόγιστη περιβαλλοντική καταστροφή αλλά και να καταστρέφει τις περιουσίες και τον κόπο μιας ζωής, των συμπολιτών μας στον Έβρο.

Η σκέψη μας είναι διαρκώς σε αυτούς.

Αλλά και στις γυναίκες και τους άνδρες τις Πυροσβεστικής, των Σωμάτων Ασφαλείας και τους εθελοντές που όλες αυτές τις μέρες δίνουν μάχη με τις φλόγες.

Ta στοιχεία αποτυπώνουν 1.610.080 στρέμματα καμένων εκτάσεων έως την Τετάρτη 30.08.2023 και κατατάσσουν την Ελλάδα πρώτη μεταξύ 20 Μεσογειακών χωρών.

Παραμένω σε συνεχή επικοινωνία με την αρμόδια Επιτροπή Περιβάλλοντος της Ευρωβουλής ώστε να προβούμε στις απαραίτητες ενέργειες προς αποκατάσταση του φυσικού πλούτου που χάθηκε ενώ παράλληλα να διατεθούν άμεσα τα απαραίτητα κονδύλια για την στήριξη των Ακριτών μας. Ο νέος Πατριωτισμός είναι ο Πατριωτισμός υπέρ του Περιβάλλοντος.